
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1131 

12 Ιουνίου 2015 


ΑΠΟΦΑΣΕΙ Σ 

Αριθμ. 37610 

Επανασύσταση Διανεμητικών Λογαριασμών 
του Δικηγορικού Συλλόγου Καβάλας. 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τη διάταξη του άρθρου 62 του ν.4194/2013 «Κώδικας 
Δικηγόρων» (Α'208). 

2. Το με αριθ.πρωτ. 790/27.03.2015 έγγραφο του Δι¬ 
κηγορικού Συλλόγου Καβάλας με συνημμένη τη με 
αριθ.2/11.03.2015 απόφαση της Γενικής Συνέλευσης του 
Συλλόγου με την οποία εγκρίθηκε ομόφωνα η επανα¬ 
σύσταση καθώς και το καταστατικό λειτουργίας των 
ειδικών διανεμητικών λογαριασμών του Συλλόγου και 

3. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού προϋπο¬ 
λογισμού, αποφασίζουμε: 

Άρθρο 1 

Η διοίκηση, η λειτουργία, η διαδικασία είσπραξης των 
εισφορών καθώς και της διανομής των μερισμάτων 
στους δικαιούχους των Κοινών Ταμείων α) Συμβολαί¬ 
ων, β) Απαλλοτριώσεων και γ) Αρωγής του Δικηγορικού 
Συλλόγου Καβάλας, διέπονται από τις διατάξεις του 
καταστατικού αυτού. 

Αρθρο 2 

α. Η διοίκηση και διαχείριση των Κοινών Διανεμητικών 
Ταμείων του Δικηγορικού Συλλόγου Καβάλας ενεργείται 
από το Διοικητικό Συμβούλιο. 

β. Ανώτατο όργανο διοίκησης των Κοινών Διανεμη¬ 
τικών Ταμείων αποτελεί η Γενική Συνέλευση των με¬ 
λών του Συλλόγου, η οποία συγκαλείται, βρίσκεται σε 
απαρτία και αποφασίζει σύμφωνα με τις διατάξεις του 
Κώδικα Δικηγόρων. 

γ. Μέλη των Κοινών Διανεμητικών Ταμείων είναι αυ¬ 
τοδικαίως οι εκάστοτε εγγεγραμμένοι δικηγόροι στον 
Δικηγορικό Σύλλογο Καβάλας. 

δ. Δικαιούχοι διανομής μερίσματος του κάθε Ταμεί¬ 
ου είναι τα μέλη που ασκούν ουσιαστικά και ενεργά 
τη δικηγορία. Για τους δικαιούχους της κάθε διανομής 


αποφασίζει το Διοικητικό Συμβούλιο με τη διαδικασία 
που προβλέπεται στο άρθρο 3. 

ε. Εισφορά του δικηγόρου είναι το ποσό που έχει 
προσδιορισθεί ως υποχρεωτικά προκαταβλητέο στο 
Κοινό Ταμείο του Συλλόγου για την εγκυρότητα της 
διενέργειας της αντίστοιχης διαδικαστικής πράξης. Εν¬ 
δεχόμενη καταβολή κάποιας ή κάποιων εισφορών από 
μόνη της δεν καθιστά τον καταβάλλοντα αυτόματα και 
δικαιούχο καταβολής μερίσματος, αν δεν συντρέχουν 
και οι λοιπές προβλεπόμενες στο παρόν προϋποθέσεις. 

στ. Μέρισμα είναι το ποσό που προσδιορίζεται ως 
εισπρακτέο από κάθε δικαιούχο δικηγόρο σε κάθε δι¬ 
ανομή. 

ζ. Διάστημα γενέσεως δικαιώματος μερίσματος είναι 
το διάστημα που μεσολάβησε από την ημερομηνία της 
προηγούμενης διανομής του προϊόντος του Κοινού Δι¬ 
ανεμητικού Ταμείου μέχρι την ημερομηνία λήψης της 
απόφασης του Διοικητικού Συμβουλίου του άρθρου 3 
στοιχ. α' του παρόντος, για τη νέα διανομή. 

η. Το μέρισμα είναι ίσο για όλους τους δικαιούχους 
που άσκησαν ουσιαστική δικηγορία ίσου χρόνου κατά το 
διάστημα γενέσεως του δικαιώματος του μερίσματος. 
Το μέρισμα των δικαιούχων που δεν άσκησαν ουσια¬ 
στική δικηγορία ολόκληρο το διάστημα γενέσεως του 
δικαιώματος του μερίσματος, λόγω διορισμού, διαγρα¬ 
φής, μετάθεσης, αναστολής ή συνταξιοδότησης, είναι 
ανάλογο με το χρονικό διάστημα που άσκησαν ουσια¬ 
στική δικηγορία. 

Άρθρο 3 

α. Το Διοικητικό Συμβούλιο προσδιορίζει τον χρόνο 
της κάθε διανομής για κάθε Ταμείο και το σύνολο του 
καταβλητέου ποσού της κάθε διανομής και, με αιτιολο¬ 
γημένη απόφασή του, καθορίζει τους δικαιούχους της 
συγκεκριμένης διανομής και το μέρισμα κάθε δικαιού¬ 
χου. Δικαιούχοι της διανομής είναι μόνον τα μέλη τα 
οποία το διάστημα γενέσεως δικαιώματος μερίσμα¬ 
τος άσκησαν ουσιαστικά, ενεργά και πραγματικά τη 
δικηγορία. Δεν είναι δικαιούχος της διανομής το μέλος 
που κατά το διάστημα γενέσεως του δικαιώματος με¬ 
ρίσματος: 

ί. δεν διατηρούσε δικηγορικό γραφείο, 
μ. τελούσε σε αναστολή ή μερική αναστολή του δι¬ 
κηγορικού λειτουργήματος σύμφωνα με τα οριζόμενα 
στον Κώδικα Δικηγόρων, 

μι. απούσιαζε πλέον των τριών (3) μηνών από την πε¬ 
ριφέρεια του Πρωτοδικείου Καβάλας, 
ιν δεν τήρησε την προβλεπόμενη από τη διάταξή του 
άρθρου 61 παρ. 1 του Κώδικα Δικηγόρων υποχρέωση 
του προς τον Δικηγορικό Σύλλογο Καβάλας. 

β. Για τον καθορισμό των δικαιούχων της κάθε διανο¬ 
μής το Διοικητικό Συμβούλιο λαμβάνει υπόψη του, κατά 
δικαία κρίση, όλα εκείνα τα στοιχεία που, κατά την 
κοινή πείρα και λογική, τα ήθη και τις παραδόσεις των 
Δικηγόρων, προσδιορίζουν την ιδιότητα του ενεργού 
δικηγόρου. Ενδεικτικά λαμβάνονται υπόψη: 

ί. ο αριθμός των διαδικαστικών πράξεων (παραστάσεις 
σε δικαστήρια και σε συμβόλαια) που το κάθε μέλος δι- 
ενήργησε αυτοτελώς εντός του διαστήματος γενέσεως 
του δικαιώματος μερίσματος, σε συνάρτηση με τα έτη 
δικηγορίας του και 

ϋ. η διαπίστωση άσκησης ενεργού δικηγορίας η οποία 
προκύπτει από την παρουσία του δικηγόρου στα δικα¬ 
στήρια ή στον επαγγελματικό του χώρο. 

γ. Το Διοικητικό Συμβούλιο κατά τη λήψη της απόφα¬ 
σης του προσδιορισμού των δικαιούχων κάθε διανομής 
κρίνει με επιείκεια τους έχοντες λιγότερα από τέσσερα 
(4) έτη δικηγορίας και αποκλείει από τη διανομή τα 
μέλη που δεν ασκούν ενεργό δικηγορία, λαμβάνοντας 
υπόψη το γεγονός ότι η θέσπιση των Κοινών Ταμείων 
λειτουργεί για την υποβοήθηση των νεότερων μελών. 

Αρθρο 4 

α. Το Διοικητικό Συμβούλιο ενημερώνει με οποιοδή- 
ποτε πρόσφορο μέσο τους μη δικαιούχους μερίσματος 
και υποχρεούται κατά την ημερομηνία της διανομής, 
να αναρτά στον Πίνακα Ανακοινώσεων των Γραφείων 
του Συλλόγου ονομαστική κατάσταση των μελών που 
κρίθηκαν ως μη δικαιούχοι, σύμφωνα με τα οριζόμενα 
στο προηγούμενο άρθρο. 

β. Το μέλος που κρίθηκε ως μη δικαιούχος της δια¬ 
νομής έχει δικαίωμα να προσβάλει την απόφαση του 
Διοικητικού Συμβουλίου εντός πέντε (5) ημερών, προ¬ 
θεσμία που αρχίζει από την πρώτη ημέρα διανομής του 
μερίσματος, ασκώντας έγγραφη ενδικοφανή προσφυγή 
προς την Γενική Συνέλευση του Ταμείου. 

γ. Το Διοικητικό Συμβούλιο υποχρεούται να συγκαλέ- 
σει τη Γ ενική Συνέλευση του Τ αμείου, για να συζητήσει 
και να αποφασίσει επί της ασκηθείσας προσφυγής, μέσα 
σε προθεσμία ενενήντα (90) ημερών, που αρχίζει από 
την επομένη της κατάθεσής της. Η Γενική Συνέλευση 
αποφασίζει επί των θεμάτων της κρινόμενης προσφυ¬ 
γής, αφού προηγουμένως ακούσει την εισήγηση του 
Διοικητικού Συμβουλίου καθώς και τον προσφεύγοντα. 

Αρθρο 5 

Η καταβολή και εξόφληση του μερίσματος γίνεται 
με κατάθεση σε τραπεζικό λογαριασμό του δικαιού¬ 


χου. Στην περίπτωση αυτή, ως αποδεικτικό εξόφλησης 
λογίζεται το αντίστοιχο παραστατικό κατάθεσης της 
Τράπεζας ή άλλο αντίστοιχο έγγραφό της. 

Αρθρο 6 

Οι υφιστάμενες εισφορές των μελών ανά διαδικαστική 
πράξη και κατά Κοινό Διανεμητικό Λογαριασμό (Ταμείο), 
όπως αυτές έχουν καθοριστεί από προγενέστερες Γ ε¬ 
νικές Συνελεύσεις, είναι οι ακόλουθες: 

Α) Κοινό Ταμείο «Σύνταξης Σχεδίων Συμβολαιογραφι¬ 
κών Πράξεων και Παραστάσεων σε Συμβολαιογραφικές 
Πράξεις»: 

Τα 2/3 του 90% της εκάστοτε νόμιμης αμοιβής, προσ¬ 
διοριζόμενης από το άρθρο 74 σε συνδυασμό με το «ΠΑ¬ 
ΡΑΡΤΗΜΑ II» του Ν.4194/2013 (του υπολοίπου 10% του 
συνόλου της αμοιβής κατατιθεμένου κατά 7% υπέρ του 
Ε.Τ.Α.Α-Τομέας Ασφάλισης Νομικών και κατά 3% υπέρ 
του Τ.Ε.Α.Δ., εφόσον διατηρείται η σχετική υποχρέωση). 
Β) Κοινό Ταμείο «Αμοιβών επί παραστάσεων σε Δίκες 
Απαλλοτριώσεων»: 

Ποσοστό 65% της εκάστοτε νόμιμης αμοιβής. 

Γ) Κοινό Ταμείο «Αρωγής»: 

1) Εισφορά ανά διαδικαστική πράξη ποσού που ανα¬ 
λογεί στο 3% του ποσού της νόμιμης αμοιβής, όπως 
προσδιορίζεται από το «ΠΑΡΑΡΤΗΜΑ I» του Ν.4194/2013. 

2) Εισφορά δέκα πέντε ευρώ (15,00 € ) κατ' αποκοπή 
ανά διαδικαστική πράξη για την οποία εκδίδεται γραμ¬ 
μάτιο προκαταβολής εισφορών. 

3) Εισφορά σαράντα πέντε ευρώ (45,00 €) κατ’ αποκο¬ 
πή ανά παράσταση ενώπιον συμβολαιογράφου, για την 
οποία εκδίδεται γραμμάτιο προκαταβολής εισφορών. 

Αρθρο 7 

Με απόφαση του Διοικητικού Συμβουλίου μπορεί να 
μεταφέρεται στο Ταμείο Αρωγής οποιοδήποτε ποσοστό 
ή και το σύνολο του διανεμητέου ποσού του Ταμείου 
«Σύνταξης Σχεδίων Συμβολαιογραφικών Πράξεων και 
Παραστάσεων σε Συμβολαιογραφικές Πράξεις» του 
αντίστοιχου διαστήματος γενέσεως μερίσματος πριν 
τον καθορισμό μερίσματος προς διανομή του παραπάνω 
Ταμείου, όπως επίσης και οποιοδήποτε πλεονασματικό 
υπόλοιπο ταμείου του Δικηγορικού Συλλόγου προκό¬ 
ψει ενδεχομένως από την προηγούμενη της διανομής 
χρήση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 

